laion/Wikipedia-Exotic huggingface dataset:
სიგრიდ ერიკსდოტერი ვაზა

სიგრიდ არიკისდოტერ ვაზა (შვედ. Sigrid Eriksdotter Vasa; დ. 15 ოქტომბერი, 1566, უპლანდი — გ. 24 აპრილი, 1633) — შვედი პრინცესა, ერიკ XIV-ისა და კარინ მაანსდოტერის ასული. 1597 წლეს იქორწინა ჰენრიკ ტოტზე († 1603), რომელთანაც შეეძინა შვილები: ააკე (დ. 1598 — გ. 1640) ანნა (დ. ??? — გ. ???) ერიკი (დ. ??? — გ. 1621) 1609 სტოკჰოლმის სასახლეში დაქორწინდა ნილს ნილსონზე (დ. 1554 — გ. 1613) დაკრძალულია ტურკუს ტაძარში. Herman Lindqvist (in Swedish): Historien om Sverige. Gustav Vasa och hans söner och döttrar (The History of Sweden. Gustav Vasa and his sons and daughters) Lars-Olof Larsson (in Swedish): Arvet efter Gustav Vasa (The Inheritance of Gustav Vasa) Wilhelmina Stålberg (in Swedish): Anteckningar om svenska qvinnor (Notes on Swedish women) Nordisk familjebok (1876–1926) Sture Arnell: Karin Månsdotter, Wahlström & Widstrand, Stockholm 1951. ISBN.
ოომიცეტები

ოომიცეტები (ლათ. Oomycetes) — უმდაბლესი სოკოების კლასი (ძველი კლასიფიკაციით ფიკომიცეტების ქვეკლასი). აქვთ კარგად განვითარებული ერთუჯრედიანი მრავალბირთვიანი მიცელიუმი. სქესობრივი პროცესი ოოგამიურია. ოომიცეტების უმდაბლესი ოომიცეტები უმეტესად წყლის საპროფიტებია, ზოგიერთი — პარაზიტი. უმაღლესი ოომიცეტები — ხმელეთის უმაღლესი მცენარეების პარაზიტები, მაგ., ლათ. Phytophthora infestans იწვევს კარტოფილის ფილოფთოროზს; ლათ. Plasmopara viticola — ვაზის ჭრაქს და ა. შ. ნახუცრიშვილი ივ., ქართული საბჭოთა ენციკლოპედია, ტ. 7, თბ., 1984. — გვ. 539.
ოპალინა

ოპალინა (ლათ. Opallina) — პარაზიტული უმარტივესების გვარი შოლტოსნების კლასისა. აქვთ 1მმ-მდე სიგრძის მრავალრიცხოვანი მოკლე წამწამით დაფარული ფოთლისებრი სხეული. ენდოპლაზმა შეიცავს მრავალ ათეულ ბირთვს. იკვებებიან ოსმოსურად. ბინადრობენ ამფიბიების, იშვიათად თევზების და რეპტილიების ნაწლავებში. ოპალინები მრავლდებიან გაზაფხულზე თავკომბალის ნაწლავში. ამ პერიოდში წარმოქმნილი ცისტები ტოვებენ მასპინძლის ორგანიზმს; მათ ყლაპავს მასპინძლის ქვირითიდან გამოსული თავკომბალები. ცისტებიდან განვითარებული ოპალინა გაყოფით წარმოქმნის გამეტებს, რომელთა დაწყვილების შემდეგ წარმოშობილი ზიგოტა გამოდის თავკომბალას სხეულიდან და იქცევა მრავალბირთვიან ოპალინად. ცნობილია ოპალინის რამდენიმე ათული სახეობა. ქართული საბჭოთა ენციკლოპედია, ტ. 7, თბ., 1984. — გვ. 539.
რობერტ კეინი

სერ რობერტ ჯონ კეინი (ინგლ. Sir Robert John Kane; დ. 24 სექტემბერი, 1809 — გ. 16 თებერვალი, 1890) — ირლანდიელი ქიმიკოსი და განმანათლებელი. მამამისი, ჯონ კინი, 1798 წლის ირლანდიის აჯანყების მონაწილე იყო, რის გამოც დროებით საფრანგეთში მოუწია გახიზვნა, სადაც ქიმიას სწავლობდა. დუბლინში დაბრუნებულმა (ამ პერიოდისთვის გვარი კეინით ჰქონდა შეცვლილი) დააარსა კეინის კომპანია და გოგირდის მჟავას აწარმოებდა. ახალგაზრდა კეინი ქიმიას მამის ქარხანაში სწავლობდა, სადაც თავისი პირველი ნაშრომი „Observations on the existence of chlorine in the native peroxide of manganese“ გამოაქვეყნა 1828 წელს. შემდეგ ის ჯერ მედიცინას სწავლობდა ტრინიტის კოლეჯში, დუბლინში, შემდეგ კი ფარმაკოლოგიას პარიზში. მის მიერ გამოცემული წიგნის „პრაქტიკული ფარმაკოლოგიის ელემენტები“ მეოხებით ის 1832 წელს ირლანდიის სამეფეო აკადემიის წევრად აირჩიეს. აქ ის იკვლევდა მჟავებს, დაამტკიცა, რომ წყალბადი ელექტროდადებითი იყო და ასევე წარმოადგინა ჰიპოთეზა ეთილის რადიკალის არსებობის შესახებ. 1836 წელს ის გისენში (გერმანია) გაემგზავრა, სადაც ორგანულ ქიმიას სწავლობდა იუსტუს ფონ ლიბიგთან. Kerr, J.J. (1942) "Sir Robert Kane: an apostle of Irish industries", Dublin Historical Record, 5, p. 137–146 Wheeler, T.S. (1944) "Sir Robert Kane: life and work", Studies: an Irish quarterly review, 33, p. 158–168,  316–330 Wheeler, T.S. (1945) "Sir Robert Kane: first president of Q.C.C.", Cork University Record, 3, p. 29–38 რობერტ კეინი — Wayback Machine ↑ 1.0 1.1 SNAC — 2010. <a href="https://wikidata.org/wiki/Track:Q29861311"></a> ↑ 2.0 2.1 Dictionary of Irish Biography — RIA. <a href="https://wikidata.org/wiki/Track:Q5273969"></a><a href="https://wikidata.org/wiki/Track:Q110587"></a> ↑ Geoghegan, Patrick M. (2009) „Kane, Sir Robert John“, Dictionary of Irish Biography. Cambridge: Cambridge University Press.
იუნიონ ბრიჯი

იუნიონ ბრიჯი (ინგლ. Union Bridge, ასევე Union Chain Bridge), მდინარე ტვიდზე გადებული დაკიდული ხიდი ჰორნლიფს (ნორთამბერლენდი, ინგლისი) და ფიშუიკს (ბორდერსი, შოტლანდია) შორის. 1820 წელს გახსნისას ეს იყო ყველაზე გრძელი ლითონის ჯაჭვური დაკიდული ხიდი მსოფლიოში (137 მ სიგრძით), და ამ ტიპის პირველი სატრანსპორტო ხიდი გაერთიანებულ სამეფოში. მიუხედავად იმისა, რომ სამშენებლო სამუშაოები პირველად მენაის დაკიდებულ ხიდზე დაიწყეს, იუნიონ ბრიჯი უფრო მალე დასრულდა. ამჟამად ეს უძველესი დაკიდული ხიდია, რომელიც დღემდე ფუნქციონირებს და ისტორიული ძეგლის სტატუსი აქვს მინიჭებული. ხიდის გახსნამდე მდინარის გადაკვეთა ამ მიდამოში 11-მილიან შემოსავლელ გზაზე შეიძლებოდა ბერუიკ-აპონ-ტვიდით ქვედა დინებაზე ან 20-მილიანი შემოსავლელი გზით გოდსტრიმით ზედა დინებაზე.
მგლები (საფეხბურთო კლუბი)

საფეხბურთო კლუბი მგლები არის ქალაქ ზუგდიდის საფეხბურთო კლუბი.დაარსდა 2006 წელს საფეხბურთო კლუბ ზუგდიდთან გაერთიანების შედეგად. 2007 წელს გუნდი უმაღლეს ლიგაში გადავიდა. მგლები ღირსეულ წინააღმდეგობას უწევდა საქართველოს ჩემპიონატის გრანდებს. 2009 წლის 12 მარტისათვის. შენიშვნა: დროშა აღნიშნავს ეროვნულ ნაკრებს რომელიც განსაზღვრულია ფიფა-ს წესებით. მოთამაშეები შესაძლოა რამდენიმე ფიფა-ს არაწევრ ქვეყანას/ტერიტორიას მიეკუთვნებოდნენ.
სსრ კავშირის XXXII ჩემპიონატი ჭადრაკში ქალთა შორის

სსრ კავშირის XXXII ჩემპიონატი ჩემპიონატს ტოლიატმა უმასპინძლა. 1972 წლის ოქტომბერ-ნოემბერში ტოლიატში 20 მოჭადრაკე შეიკრიბა. ტურნირი იმავდროულად წარმოადგენდა ზონალურ ტურნირს. ნახევარფინალურმა ტურნირებმა, რომლებიც დონეცკში, კლაიპედაში, ჟდანოვში და სვედლოვსკში ჩატარდა, ფინალის 16 მონაწილე გამოავლინა. პერსონალურად იყვნენ მოწვეული წინა ჩემპიონატის პრიზიორები: ირინა ლევიტინა, მარტა ლიტინსკაია, ლიდია სემიონოვა და მაია რანიკუ. ბრძოლა ჩემპიონობისათვის ბოლო ტურამდე გაგრძელდა და მხოლოდ ბოლო ტურში მოგებით ლიტინსკაიამ პირველად მოიპოვა სსრ კავშირის ჩემპიონის წოდება. საზონათშორისო ტურნირის დანარჩენი ორი მონაწილე დამატებით მატჩ-ტურნირში გაირკვა, რომელშიც II-IV ადგილებზე გასული მოჭადრაკეები მონაწილეობდნენ. დამატებითი მატჩ-ტურნირი საზონათშორისო ტურნირის საგზურების მოსაპოვებლად
სსრ კავშირის XXXV ჩემპიონატი ჭადრაკში ქალთა შორის

სსრ კავშირის XXXV ჩემპიონატი ჭადრაკში 1975 წლის ოქტომბერში ფრუნზეში გაიმართა. ტურნირი იმავდროულად წარმოადგენდა ზონალურ ტურნირს. ნახევარფინალური ტურნირები ვორონეჟში, ზაპოროჟიეში და ნოვოსიბირსკში ჩატარდა. ნახევარფინალებად ითვლებოდა "ბურევესტნიკის", "სპარტაკის", "ტრუდის” და შეიარაღებული ძალების ჩემპიონატებიც. ყველა ამ ტურნირიდან ფინალში ორ-ორი მოჭადრაკე გადიოდა. პერსონალურად იყვნენ მოწვეული წინა ჩემპიონატის პრიზიორები: ვალენტინა კოზლოვსკაია, მარტა ლიტინსკაია და ელენე ფატალიბეკოვა. ტურნირს რიგრიგობით ლიდერობდნენ ე. ახმილოვსკაია, ტ. ფომინა და ლ. ბელავენეცი. ბოლო ტურებში წარმატებით ითამაშა ბელავენეცმა და მოიპოვა კიდეც სსრ კავშირის ჩემპიონის წოდება. საზონათშორისო ტურნირის დანარჩენი ორი მონაწილე გახდნენ ფომინა და შერბინა. ზონალურ ტურნირებში პირველად გამოჩნდნენ 14 წლის მაია ჩიბურდანიძე და ნინო გურიელი.
სსრ კავშირის XLVI ჩემპიონატი ჭადრაკში ქალთა შორის

სსრ კავშირის XLVI ჩემპიონატი ჩემპიონატი 1986 წლის ოქტომბერ - ნოემბერში ფრუნზეში გაიმართა. ტურნირი იმავდროულად წარმოადგენდა ზონალურ ტურნირს. თავიდანვე დაწინაურდა ნანა იოსელინი, რომელმაც შეინარჩუნა კიდეც ლიდერობა და მესამედ გახდა სსრ კავშირის ჩემპიონი. საზონათშორისო ტურნირის დანარჩენი ოთხი საგზურიდან სამი მოიპოვეს ქ. არახამიამ, ს. მატვეევამ და ზ. ლელჩუკმა. მეოთხე საგზურისათვის დამატებით მატჩში გ. სახატოვამ მოუგო ნ. გურიელს. ი. ლევიტინას, მ. ლიტინსკაიას და ლ. სემიონოვას ეს უფლება ადრე ჰქონდათ მოპოვებული. დამატებითი მატჩი საზონათშორისო ტურნირის საგზურის მოსაპოვებლად. გულნარა სახატოვა - ნინო გურიელი 2,5 - 1,5
სსრ კავშირის XLVIII ჩემპიონატი ჭადრაკში ქალთა შორის

სსრ კავშირის XLVIII ჩემპიონატი ჩემპიონატი 1988 წლის ოქტომბერში ალმა-ატაში გაიმართა. ტურნირი იმავდროულად წარმოადგენდა ზონალურ ტურნირს. ნახევარფინალური ტურნირები ვიტებსკში, ივანო-ფრანკოვსკში, ლენინაკანში და მინსკში ჩატარდა. ფინალში 3-3 საუკეთესო გადიოდა. პერსონალურად იყვნენ მოწვეული: ნანა ალექსანდრია, ნინო გურიელი, ი. დიომინა, ზ. ლელჩუკი, ე. სახატოვა და ე. ხოროვეცი. წარმატებით ითმაშა იულია დიომინამ, იგი თვიდანვე სათვეში ჩაუდაგა სატურნირო ცხრილს და დამსახურებულად მოიპოვა სსრ კავშირის ჩემპიონის წოდება. საზონათშორისო ტურნირის დანარჩენი ოთხი მონაწილე გახდნენ ს. პრუდნიკოვა, ფ. უსკოვა, ი. ჩელუშკინა და ქ. კახიანი. ამ უკანასკნელმა დამატებით მატჩში დაამარცხა ზ. ლელჩუკი. დამატებითი მატჩი საზონათშორისო ტურნირის საგზურისათვის. 2 - 8 ნოემბერი 1988 ალმა-ატა ქეთევან კახიანი - ზოია ლელჩუკი 2,5-1,5
The Complete U2

The Complete U2 — ირლანდიური როკ-ჯგუფ U2-ს ალბომებისა და სინგლების ციფრული ბოქს-სეტი, რომელიც 2004 წლის 23 ნოემბერს გამოიცა Apple Inc.-ის მიერ, სერვის iTunes-ის მეშვეობით. ბოქს-სეტში ეტანილია როგორც ჩვეულებრივი სტუდიური ალბომები, ასევე სინგლები, იშვიათი, ნაკლებად ცნობილი და საკონცერტო მასალაც, ჩაწერილი 1974-2004 წლებში. თავდაპირველად გამოცემა იყიდებოდა 149.99 აშშ დოლარად, მაგრამ 50 დოლარიან დამატებით კუპონზე (რომელიც iPod-ის სპეციალურ, U2 გამოცემას ახლდა) ასევე გამოტანილი იყო სპეციალური კოდი, რომელიც 33 წუთიანი დამატებითი ვიდეოს ინტერნეტში მოპოვების საშუალებას იძლეოდა. 2007 წლის 20 დეკემბრისთვის კომპილაცია გაყიდვაში აღარ იყო. შემდეგი დისკები შეტანილი იქნა მხოლოდ ამ ყუთში: Early Demos – EP დისკი სამი დემო-ჩანაწერით (პროდიუსერი - ბარი დევლინი), ჩაწერილი სტუდიაში Keystone, 1978 წლის აპრილში. ეს არის ჯგუფის მეორე სტუდიური ჩანაწერი. Live from Boston 1981 ჩაწერილი იქნა 1981 წელს, ბოსტონის კლუბში Paradise Rock. მთავარი სტატია: Live from the Point Depot. Live from the Point Depot არის ჯგუფის მიერ 1989 წელს დუბლინში, შობის წინ ჩატარებული კონცერტის ბუტლეგის პირველი ოფიციალური გამოცემა. The Ocean – 2:22 11 O'Clock Tick Tock – 5:02 Touch – 3:01 An Cat Dubh/Into the Heart – 7:54 Another Time, Another Place – 4:33 The Cry/The Electric Co. – 4:53 გამოიცა სინგლზე Fire Things to Make and Do – 3:05 Stories for Boys – 3:03 გამოიცა სინგლზე Sweetest Thing Twilight – 4:27 I Will Follow – 3:58 გამოიცა სინგლზე Gloria Out of Control – 5:18 გამოიცა სინგლებზე I Will Follow და Sweetest Thing 11 O'Clock Tick Tock – 5:01 გამოიცა სინგლზე Fire The Ocean – 2:11 გამოიცა სინგლზე Fire მთავარი სტატია: Live from the Point Depot. Live from the Point Depot — ჯგუფის პოპულარული ბუტლეგი, ჩაწერილი შობის წინ, დუბლინში, 1989 წელს. Unreleased & Rare - გამოუცემელი და იშვიათი ჩანაწერების კოლექცია. მათი ნაწილი შეტანილია ალბომებში All That You Can't Leave Behind და How to Dismantle an Atomic Bomb, მაგრამ - დასრულებული ვერსიების სახით. კრებული მხოლოდ ციფრული სახით გამოვიდა. ბონო – ვოკალი The Edge – გიტარა, კლავიშებიანები, ვოკალი ადამ კლეიტონი – ბას-გიტარა ლარი მალენი – დასარტყმელი საკრავები, პერკუსია ჯგუფ U2-ს დისკოგრაფია ↑ Happy Holidays and RIP The Complete U2. U2Wanderer.org (2007-12-20). ციტირების თარიღი: 2007-12-21.
ოპიზა

ოპიზა — VIII საუკუნის ქართული მონასტერი, ხუროთმოძღვრების ძეგლი თურქეთში, ისტორიულ სამხრეთ საქართველოში, კლარჯეთში. ოპიზა უძველესი მონასტერთაგანია. იგი ერთ-ერთი პირველი აღადგინეს არაბთა შემოსევის შემდეგ ჯერ კიდევ VIII საუკუნეში. ოპიზაში სხვადასხვა დროს ცხოვრობდნენ და შემოქმედებით საქმიანობას ეწეოდნენ გამოჩენილი ქართველი საეკლესიო მოღვაწენი და მწიგნობრები: გრიგოლ ხანძთელი, მიქელ პარეხელი, სერაპიონ ზარზმელი, გიორგი მაწყვერელი (IX-X სს.), ათანასე ოპიზელი (XI ს.), იოანე ოპიზელი (XIII ს.), ილარიონ ოპიზარი (XIII ს.); ოქრომჭედლები ბეშქენ და ბექა ოპიზრები და სხვანი. მონასტრის მთავარი ჯვაროვან-გუმბათოვანი ეკლესია აღმოსავლეთ-დასავლეთის მიმართულებით უჩვეულოდ დაგრძელებული ნაგებობაა. გუმბათი კედლის შვერილებს ეყრდნობა. საკუთხევლის ორივე მხარეს უაფსიდო სამკვეთლო და სადიაკვნეა. დასავლეთის მკვლავი მთლიან, საუნაწევრებელ, გრძელ დარბაზს წარმოადგენს. შიგნით კედლები და გუმბათი შემოსილია თლილი ქვის კვადრებით. გუმბათი პანდატივებს ეყრდნობა, მაგრამ ტრომპებიც არის ჩასმული. ეს თავისებური, გარდამავალი, ჰიბრიდული კონსტრუქციაა. დასავლეთის მკლავის გრძივი კედლები საკმაოდ პკასტიკურადაა დანაწევრებული სამსაფეხურიანი კედლის სვეტებითა და თარებით. ყურადღებას იპყრობს X საუკუნის I ნახევარში აღდგენილი გუმბათის ყელი. მას 12 წახნაგი აქვს და ყოველი მათგანი საკუთარი დრონტონით არის აღჭურვილი, რის გამოც კარნიზი ჰორიზონტალურის ნაცვლად ტეხილი გამოდის, ხოლო სახურავი სანახევროდ გაშლილ ქოლგას ემსგავსება. ეს და აგრეთვე გუმბათის ყელის შეწყვილებულ ლილვებზე დაყრდნობილი დეკორატიული თაღები მოწმობს დეკორაციულობისადმი ინტერესის გაძლიერებას. შენობის ფასადებიც, ისევე როგორც ინტერიერი, შემოსილია თლილი ქვით. ოპოზაში შემორჩენილია აგრეთვე მნიშვნელოვანი სამონასტრო შენობების ნაშთებიც. ერთი მათგანი, დიდი სამნავიანი შენობა, როგორც ჩანს, სატრაპეზო იყო. 1888 წელს იქაურობა არქიტექტურის აკადემიკოსმა ა. პავლინოვმა ინახულა. უკვე მაშინ ეკლესიაცა და სხვა შენობებიც მიტოვებული და დაზიანებული იყო. საქართველოს ხელოვნების მუზეუმში დაცულია რელიეფი ოპიზიდან აშოტ კურაპალატის პორტრეტით (IX ს., ქვა). ა. პავლინოვის ექსპედიციის ფოტოები (ფოტოგრაფი ი. ბარშჩევსკი, 1888) ოპიზა, ფოტ. ი. ბარშჩევსკი, 1888 ოპიზა, ფოტ. ი. ბარშჩევსკი, 1888 ოპიზა, ფოტ. ი. ბარშჩევსკი, 1888 ოპიზა, ფოტ. ი. ბარშჩევსკი, 1888 ოპიზა, ფოტ. ი. ბარშჩევსკი, 1888 ოპიზა, ფოტ. პავლინოვი, 1888 ოპიზა, ფოტ. ი. ბარშჩევსკი, 1888 ოპიზა, ფოტ. ი. ბარშჩევსკი, 1888 ოპიზა, ფოტ. ი. ბარშჩევსკი, 1888 ოპიზა, ფოტ. ი. ბარშჩევსკი, 1888 ამბა სამოელი ამბა ანდრია ამბა გიორგი — მოღვაწეობდა გრიგოლ ხანძთელის ცხოვრებაში ვიკისაწყობში არის გვერდი თემაზე: ოპიზა Беридзе В. В., Место памятников Тао-Кларджети в истории грузинской архитектуры, Тб., 1981; Марр Н. Я., Дневник поездки в Шавшию и Кларджию, СПб., 1911; Павлинов А. М., Экспедиция на Кавказ 1888 года, «Материалы по археологии Кавказа», 1893, в. 3; ბერიძე ვ., მენაბდე ლ., ქართული საბჭოთა ენციკლოპედია, ტ. 7, თბ., 1984. — გვ. 544. ხოშტარია, დავით, კლარჯეთის ეკლესიები და მონასტრები, თბ., არტანუჯი, 2005; ჯობაძე, ვახტანგ, ადრეული შუა საუკუნეების ქართული მონასტრები ისტორიულ ტაოში, კლარჯეთსა და შავშეთში (Early Medieval Georgian Monasteries in Historic Tao, Klajet'i, and Savset'i), თბ., 2007 ↑ ბაქრაძე დ., „არქეოლოგიური მოგზაურობა გურიასა და აჭარაში“, თბილისი, 1987, გვ. 164-165
IV ზონალური ტურნირი

IV ზონალური ტურნირი სსრ კავშირის დაშლის შემდეგ IV ზონამ ტრანსფორმაცია განიცადა და რამდენიმე ქვეზონად დაიყო. ერთ-ერთი ასეთი ზონალურ ტურნირი თბილისში გაიმართა 1993 წლის 23 თებერვლიდან 5 მარტის ჩათვლით. მონაწილეობდნენ ქართველი და სომეხი მოჭადრაკეები. თამაშდებოდა ორი საგზური. როგორც მოსალოდნელი იყო საგზურებს ქართველი მოჭდრაკეები დაეუფლნენ. დამატებითი მატჩი საზონათაშორისო ტურნირის საგზურისათვის. ნინო გურიელი - ქეთევან კახიანი 2 - 1 ვინაიდან გურიელს ტურნირში უკეთესი კოეფიციენტები ჰქონდა, მეოთხე პარტია აღარ გაიმართულა.
I ზონალური ტურნირი

I ზონალური ტურნირი 1978 წელს ფრუნზეში ჩატარდა პირველი სპეციალური ზონალურ ტურნირი. მონაწილეობდნენ სსრ კავშირის უძლიერესი მოჭადრაკეები, გარდა იმ მოჭადრაკეებისა ვისაც უკვე ჰქონდათ საზონათშორისო ტურნირის და პრეტენდენტთა ტურნირის საგზურები. თამაშდებოდა 5 საგზური.
II ზონალური ტურნირი

II ზონალური ტურნირი 1981 წელს ლენინგრადში ჩატარდა მეორე სპეციალური ზონალურ ტურნირი. მონაწილეთა შერჩევა კვლავ იგივე იყო. მონაწილეობდნენ სსრ კავშირის უძლიერესი მოჭადრაკეები, გარდა იმ მოჭადრაკეებისა ვისაც უკვე ჰქონდათ საზონათშორისო ტურნირის და პრეტენდენტთა ტურნირის საგზურები. თამაშდებოდა 4 საგზური.
III ზონალური ტურნირი

III ზონალური ტურნირი 1985 წელს ჩერნიგოვში ჩატარდა მესამე სპეციალური ზონალურ ტურნირი. მონაწილეთა შერჩევა კვლავ იგივე იყო. მონაწილეობდნენ სსრ კავშირის უძლიერესი მოჭადრაკეები, გარდა იმ მოჭადრაკეებისა ვისაც უკვე ჰქონდათ საზონათშორისო ტურნირის და პრეტენდენტთა ტურნირის საგზურები. ტურნირს მეხუთე ტურიდან გამოეთიშა ნ. ტიტორენკო (1 ქულა 4-დან). თამაშდებოდა 5 საგზური. მეხუთე საგზურისათვის საჭირო შეიქმნა დამატებითი მატჩ-ტურნირის ჩატარება, თუმცა შემდგომში ფიდემ ლ. ზაიცევაც დაუშვა საზონათაშორისო ტურნირში. დამატებითი მატჩ-ტურნირი საზონათშორისო ტურნირის საგზურის მოსაპოვებლად.
მადაგასკარის პრეზიდენტი

მადაგასკარის პრეზიდენტი — მადაგასკარის სახელმწიფოს მეთაური. ირჩევს მოსახლეობა 5 წლის ვადით. 1 დ. რაცირაკასა და მ. რავალომანანას შორის ხელისუფლებისათვის ბრძოლა მიმდინარეობდა 22 თებერვლიდან 5 ივლისამდე. მადაგასკარის პრეზიდენტების სია
მალავის პრეზიდენტი

მალავის პრეზიდენტი — მალავის სახელმწიფოს მეთაური. ირჩევს მოსახლეობა 5 წლის ვადით. მალავის პრეზიდენტების სია დაარქივებული 2011-05-09 საიტზე Wayback Machine.
მალის პრეზიდენტი

მალის პრეზიდენტი – მალის სახელმწიფოს მეთაური. ირჩევს მოსახლეობა 5 წლის ვადით, არაუმეტეს ორი საპრეზიდენტო ვადისა. მალის პრეზიდენტების სია
პრეტენდენტთა X ტურნირი მსოფლიოს პირველობაზე ჭადრაკში ქალთა შორის

პრეტენდენტთა X ტურნირი. ოქტომბერი - ნოემბერი 1992. შანხაი ტურნირში სამი ქართველი მოჭადრაკე მონაწილეობდა. პირველად ცდილობდა პრეტენდენტობის მოპოვებას ჟუჟა პოლგარი, პოლგართა ცნობილი ოჯახის უფროსი და. თუმცა პრეტენდენტობას მხოლოდ ტურნირის მოგება არ იძლეოდა, საჭირო იყო მეორე ადგილზე გასული მოჭადრაკის ფინალურ მატჩში დამარცხებაც. ჟუჟამ უპრობლემოდ დაიკავა პირველი ადგილი. მეორე ადგილისათვის ბრძოლა მაია ჩიბურდანიძესა და ნანა იოსელიანს შორის გაიმართა. ნანამ მხოლოდ უკეთესი კოეფიციენტებით დაიკავა მეორე ადგილი და მოიპოვა ფინალურ მატჩში თამაშის უფლება. ფინალური მატჩი ჟუჟამ ორი მოგებით დაიწყო და თითქოს გამარჯვებაც ახლოს იყო, მაგრამ ნანამ მოიგო მეექვსე და მერვე პარტიები და ანგარიში გაათანაბრა. დაინიშნა დამატებითი პარტიები. ჟუჟამ ისევ მოიგო პირველი, ნანამ ისევ გაათანაბრა. იგივე განმეორდა მეორე დამატებულ ორ პარტიაშიც და გამარჯვებულად კენჭისყრით ნანა იოსელიანი გამოცხადდა. პრეტენდენტთა ფინალური მატჩი. თებერვალი 1993 მონტე-კარლო ნანა იოსელიანი - ჟუჟა პოლგარი 6 - 6 მატჩი მონტე-კარლოში მეტად დაძბული გამოდგა. იგი პოლგარის უპირატესობით დაიწყო. შემდეგ ნანამ მოახერხა ანგარიშის გათანაბრება. დამატებით პარტიებშიც პოლგარი სულ წინ იყო და ნანა სულ ათანაბრებდა. ბოლოს ფორტუნამ (კენჭისყრამ) ქართველ მოჭადრაკეს გაუღიმა და მატჩის გამარჯვებულად ის გამოცხადდა.
მავრიტანიის პრეზიდენტი

მავრიტანიის პრეზიდენტი — მავრიტანიის სახელმწიფოს მეთაური. პრეზიდენტს ირჩევს მოსახლეობა 5 წლის ვადით, არაუმეტეს ორი საპრეზიდენტო ვადისა. მავრიტანიის პრეზიდენტების სია World Statesmen – Mauritania
პრეტენდენტთა XII ტურნირი მსოფლიოს პირველობაზე ჭადრაკში ქალთა შორის

პრეტენდენტთა XII ტურნირი. დეკემბერი 1997. გრონინგენი ტურნირში ერთბაშდ ხუთი ქართველი მოჭადრაკე მონაწილეობდა. ქვეყნის მაშინდელი მდგომარეობა საშუალებას არ აძლევდა ქართველ მოჭადრაკეებს საფუძვლიანად მომზადებულიყვნენ ასეთი სერიოზული ტურნირისათვის. მხოლოდ კლასის ხარჯზე კი უკვე ძნელი გახდა სერიოზული წარმატებების მიღწევა. ყოველივე ამან იქონია კიდეც გავლენა მათ შედეგებზე. პირველი-მეორე ადგილები ალისა გალიამოვამ და სიე ძიუნმა დაიკავეს. პრეტენდენტთა ფინალური მატჩი აღარ შედგა, ჟუჟა პოლგარის ჩემპიონობაზე უარის თქმის გამო. ამიტომ ფიდემ ალისა გალიამოვას და სიე ძიუნის მატჩი მსოფლიოს პირველობისათვის მატჩად აღიარა. ქეთევან კახიანი მეათე ტურის შემდეგ გამოეთიშა ასპარეზობას და დარჩენილ პარტიებში ჩაეთვალა დამარცხება.
მუჰამედ მაჰმუდ ულდ აჰმედი ლული

მუჰამედ მაჰმუდ ულდ აჰმედი ლული (არაბ. محمد محمود ولد أحمد لولي; დ.1 იანვარი, 1943, ტიჯიკჯა, მავრიტანია) — მავრიტანიის სახელმწიფო მოღვაწე. პრეზიდენტი და ეროვნული ხსნის სამხედრო კომიტეტის თავმჯდომარე 1979 წლის 3 ივლისიდან 1980 წლის 4 იანვრამდე. მუჰამედ მაჰმუდ ულდ ლული
მოზამბიკის პრეზიდენტი

მოზამბიკის პრეზიდენტი — მოზამბიკის სახელმწიფოს მეთაური. მოსახლეობა ირჩევს 5 წლის ვადით. კონსტიტუციის შესაბამისად პრეზიდენტი: აირჩევა 5 წლის ვადით ფარული ხმის მიცემით; ნიშნავს და ათავისუფლებს პოსტზე პრემიერ-მინისტრსა და მინისტრებს; წარმოადგენს ქვეყნის შეიარაღებული ძალების მთავარსარდალს; მოზამბიკის პრეზიდენტების სია
ნამიბიის პრეზიდენტი

ნამიბიის პრეზიდენტი — ნამიბიის სახელმწიფოს მეთაური. ირჩევს მოსახლეობა 5 წლის ვადით. ნამიბიის პრეზიდენტების სია დაარქივებული 2011-05-09 საიტზე Wayback Machine.
ჰიფიკეპუნიე პოჰამბა

ჰიფიკეპუნიე ლუკას პოჰამბა (ინგლ. Hifikepunye Lucas Pohamba, დ. 18 აგვისტო 1935) — ნამიბიის სახელმწიფო მოღვაწე, ნამიბიის პრეზიდენტი 2005 წლის 21 მარტიდან. განათლება მიიღო ანგლიკანურ სკოლაში. 25 წლისა იყო, როდესაც სემ ნუიომასთან ერთად 1960 წელს დააარსა სვაპო და აქტიურად იბრძოდა ნამიბიის დამოუკიდებლობისათვის. პოლიტიკური აქტივობის გამო რამდენიმეჯერ დააპატიმრეს, ციხიდან გათავისუფლების შემდეგ კი იმყოფებოდა შინაპატიმრობაში. ცხოვრობდა ემიგრაციაში ლუსაკაში, სადაც 1964 წელს გახსნა სვაპოს ოფისი. პოლიტიკური განათლება მიიღო სსრკ-ში. 1989 წელს აირჩიეს კონსტიტუციურ ასამბლეაში, ხოლო დამოუკიდებლობის გამოცხადების შემდეგ გახდა ეროვნული ასამბლეის დეპუტატი და შევიდა სემ ნუიომას მთავრობაში: 1990-1995 წწ. შინაგან საქმეთა მინისტრი. 1995-1997 წწ. მეთევზეობისა და საზღვაო რესურსების მინისტრი. 1997-2000 წწ. უპორტფელო მინისტრი. 2001-2004 წწ. მიწათმოქმედების მინისტრი. 2004 წლის მაისში პოჰამბა სვაპომ დაასახელა პრეზიდენტობის კანდიდატად. ამავე წელს გაიმარჯვა საპრეზიდენტო არჩევნებში 76,44 %-ით და შეცვალა სემ ნუიომა. 2007 წელს, სვაპო-ს კონგრესზე პოჰამბა კვლავ იქნა დასახელებული საპრეზიდენტო კანდიდატად 2009 წლისათვის. ჰიფიკეპუნიე პოჰამბას ბიოგრაფია დაარქივებული 2012-06-22 საიტზე Wayback Machine. ჰიფიკეპუნიე პოჰამბას ბიოგრაფია
ტახო

ტახო, ტეჟუ (ესპ. Tajo, პორტ. Tejo) — მდინარე ესპანეთსა და პორტუგალიაში, უდიდესი პირენეის ნახევარკუნძულზე. სიგრძე 1010 კილომეტრი, აუზის ფართობი - 81 ათასი კმ2. სათავე აქვს უნივერსალესის მთებში. კვეთს ახალი კასტილიის ზეგანს, შემდეგ მიედინება პორტუგალიის დაბლობზე, ერთვის ატლანტის ოკეანეს და აჩენს ესტუარს, უმთავრესად საზრდოობს წვიმის წყლით. წყალუხვია ნოემბრიდან აპრილამდე. წყლის საშუალო ხარჯი ესპანეთისა და პორტუგალიის საზღვართან 438 მ3/წმ. ტახოსა და მის შენაკადებს იყენებენ სარწყავად და ენერგეტიკისათვის. სანაოსნოა 185 კილომეტრი. ტახოს ნაპირებზეა ქალაქები: ტოლედო (ესპანეთი), სანტარენი (პორტუგალია), ხოლო ესტუარში — პორტუგალიის დედაქალაქი ლისაბონი. ტახო ტახო, ენციკლოპედია ბრიტანიკა
კრეტის ხარი

კრეტის ხარი — კრეტის მითური მეფის მინოსის ცეცხლისმფრქვეველი ხარი, რომელიც მის მეუღლეს პასიფაეს უყვარდა. ხარი პოსეიდონისათვის შესაწირავად იყო გამზადებული, მაგრამ მინოსს დაენანა და სხვა ხარი შესწირა. განრისხებულმა პოსეიდონმა ხარი კუნძულის რისხვად აქცია. პირუტყვი ყოველივეს ანადგურებდა, ვიდრე ჰერაკლემ არ შეიპყრო და ევრისთევსს არ მიჰგვარა. ხოლო ატიკური თქმულების ის თესევსმა შეიპყრო. აკაკი გელოვანი, მითოლოგიური ლექსიკონი, გვ. 266, „საბჭოთა საქართველო“, თბ., 1983 ვიკისაწყობში არის გვერდი თემაზე: კრეტის ხარი
კერინიის ფურ-ირემი

კერინიის ირემი — ბერძნულ მითოლოგიაში, არკადიისა და აქაიის საზღვარზე აღმართული კერნიის მთებში მონავარდე ფერხმარდი ფურ-ირემი, მაინალის ოქროსრქიანი და სპილენძის ჩლიქებიანი ნადირი, რომლის ცოცხლად შეპყრობაც ევრისთევსმა ჰერაკლეს დაავალა. მთელი წელი სდია გმირმა, ბოლოს ისრით დაჭრა ფეხში, შეიპყრო და მიჰგვარა მეფეს, რომელმაც საღვთო ნადირი ისევ არტემიდას დაუბრუნა. აკაკი გელოვანი, მითოლოგიური ლექსიკონი, გვ. 247, „საბჭოთა საქართველო“, თბ., 1983 შეგიძლიათ იხილოთ მედიაფაილები თემაზე „კერინიის ფურ-ირემი“ ვიკისაწყობში.
ჩოლოქი

ჩოლოქი — მდინარე დასავლეთ საქართველოში, ნატანების მარცხენა შენაკადი. სათავე აქვს მესხეთის ქედის ჩრდილო-დასავლეთ კალთაზე, ჭახათის მთაზე, 803 მ სიმაღლეზე. სიგრძე 29,5 კმ, მდინარის აუზის ფართობი 159 კმ². საზრდოობს წვიმის, თოვლის და მიწისქვეშა წყლით. ახასიათებს წვიმებით გამოწვეული წყალმოვარდნები მთელი წლის განმავლობაში, განსაკუთრებით შემოდგომა-ზამთარში. საშუალო წლიური ხარჯი შესართავთან 9,5 მ³/წმ. ჩოლოქის შენაკადებია ლეღვა, შარისწყალი და ოჩხამური. 1828-1878 წლებში წარმოადგენდა საზღვარს რუსეთისა და ოსმალეთის იმპერიებს შორის. 1854 წელს მდინარესთან გაიმართა ბრძოლა ოსმალების წინააღმდეგ ყირიმის ომის დროს. 1878 წლიდან იქცა ოზურგეთის მაზრისა და ბათუმის ოლქის გამყოფ საზღვრად. 1893 წელს მდინარე აკურთხეს. 1930 წლიდან ქობულეთისა და ოზურგეთის მუნიციპალიტეტების საზღვარს წარმოადგენს. 2004 წელს, ვარდების რევოლუციის შემდეგ საქართველოს მთავრობასა და აჭარის ავტონომიური რესპუბლიკის მთავრობას შორის არსებული დაპირისპირების გამო ასლან აბაშიძის ბრძანებით ააფეთქეს ჩოლოქის ხიდი, რომელიც მდებარეობს ცენტრალურ ავტომაგისტრალზე. ამჟამად აფეთქებული ხიდის ნაცვლად მოქმედებს ახალი ხიდი. აფხაზავა ი., ქართული საბჭოთა ენციკლოპედია, ტ. 11, თბ., 1987. — გვ. 146. ↑ ბურჭულაძე ზ. ურბოეკოლოგია ქობულეთის მუნიციპალიტეტის მაგალითზე გვ. 147 — 2016 წ.
ტოლედო

ტოლედო (ესპ. Toledo) — ქალაქი ესპანეთში, კასტილია-ლა მანჩას ავტონომიურ რეგიონში, მდებარეობს მდინარე ტახოს მარჯვენა ნაპირზე. ტოლედოს პროვინციის ადმინისტრაციული ცენტრი. 78 618 მცხოვრები (2007). ტოლედოშია ელ გრეკოს სახლ-მუზეუმი. უძველესი დროიდან დასახლებული იყო იბერიელი ტომებით - კარპეტანებით. ძვ. წ. II საუკუნეში დაიპყრო რომმა. VI საუკუნის შუა წლებიდან ვესტგუთების სამეფოს დედაქალაქი იყო. 711 წელს აიღეს არაბებმა. 1085 წელს ალფონსო VI მამაცმა წაართვა არაბებს და ტოლედო კასტილიისა და ლეონის სამეფოს, ხოლო 1479-1561 წლებში გაერთიანებული ესპანეთის დედაქალაქი გახდა. ქალაქში შემონახულია რომაული ცირკი, შუა საუკუნეების სიმაგრე ალკასარი, გამაგრებული ხიდები - სან-მარტინი (XIII საუკუნე), ალკანტარა (XIII საუკუნე) და ეკლესიები სანტო-კრისტო დე ლა ლუსი (ყოფ. ბაბ მარდუმის მეჩეთი, 960 წელი) და სანტა-მარია ლა ბლანკა (XII-XIII საუკუნე). ტოლედო ეროვნული ნაკრძალია. შენარჩუნებული აქვს ძველი სახე. Municipality Exhibit on Toledo, Ohio Sister City Agreement დაარქივებული 2009-01-15 საიტზე Wayback Machine. Photography of Toledo by Antony Marsh